nibzard/narodne-novine-full-text-markdown huggingface dataset:
## Odluka o izmjenama i dopunama Odluke o pravilima rada Nacionalnoga klirinškog sustava

### NN 20/2014 (14.2.2014.), Odluka o izmjenama i dopunama Odluke o pravilima rada Nacionalnoga klirinškog sustava

HRVATSKA NARODNA BANKA

392

Na temelju članka 120. stavka 2. Zakona o platnom prometu (»Narodne novine«, br. 133/2009. i 136/2012.) i članka 42. stavka 3. točke 13. Zakona o Hrvatskoj narodnoj banci (»Narodne novine«, br. 75/2008. i 54/2013.) Savjet Hrvatske narodne banke donio je

ODLUKU

O IZMJENAMA I DOPUNAMA ODLUKE O PRAVILIMA RADA NACIONALNOGA KLIRINŠKOG SUSTAVA

Članak 1.

U Odluci o pravilima rada Nacionalnoga klirinškog sustava (»Narodne novine«, br. 55/2011. i 71/2013.) članak 10. stavak 2. mijenja se i glasi:

»(2) HNB onemogućuje obračun platnih transakcija na teret i u korist obračunskog računa neposrednog sudionika iz članka 2. stavaka 2. i 3. ove Odluke u slučaju otvaranja stečajnog postupka, otvaranja postupka prisilne likvidacije u trajanju i pod uvjetima predviđenima propisima koji se primjenjuju na kreditnu instituciju u likvidaciji i podružnicu kreditne institucije iz treće države u likvidaciji, te odluke Savjeta HNB-a iz članka 267. Zakona o kreditnim institucijama (»Narodne novine«, br. 159/2013.).

Iza stavka 2. dodaje se novi stavak 3., koji glasi:

»(3) HNB onemogućuje obračun platnih transakcija na teret obračunskog računa neposrednog sudionika iz članka 2. stavaka 2. i 3. ove Odluke u slučaju privremene zabrane plaćanja na teret računa sudionika donesene na temelju posebnog zakona.«

Dosadašnji stavci 3., 4. i 5. postaju stavci 4., 5. i 6.

Članak 2.

Ova Odluka objavljuje se u »Narodnim novinama«, a stupa na snagu 1. ožujka 2014.

O. br. 791/2014.

Zagreb, 5. veljače 2014.

Predsjednik Savjeta

Hrvatske narodne banke

guverner

Hrvatske narodne banke

prof. dr. sc. Boris Vujčić, v. r.

Odluka, NN 20/2014-392
## Odluka o izmjenama i dopunama Odluke o pravilima rada Hrvatskog sustava velikih plaćanja

### NN 20/2014 (14.2.2014.), Odluka o izmjenama i dopunama Odluke o pravilima rada Hrvatskog sustava velikih plaćanja

HRVATSKA NARODNA BANKA

393

Na temelju članka 120. stavka 1. Zakona o platnom prometu (»Narodne novine«, br. 133/2009. i 136/2012.) i članka 42. stavka 3. točke 13. Zakona o Hrvatskoj narodnoj banci (»Narodne novine«, br. 75/2008. i 54/2013.) Savjet Hrvatske narodne banke donio je

ODLUKU

O IZMJENAMA I DOPUNAMA ODLUKE O PRAVILIMA RADA HRVATSKOG SUSTAVA VELIKIH PLAĆANJA

Članak 1.

U Odluci o pravilima rada Hrvatskog sustava velikih plaćanja (»Narodne novine«, br. 55/2011. i 71/2013.) članak 9. stavak 5. mijenja se i glasi:

»(5) U slučaju odluke Savjeta HNB-a iz članka 267. Zakona o kreditnim institucijama (»Narodne novine«, br. 159/2013.) HNB će suspendirati račun sudionika na kojeg se ta odluka odnosi na način da onemogući namiru platnih transakcija na teret i u korist njegova računa u trajanju i pod uvjetima propisanima Zakonom o kreditnim institucijama.«

Iza stavka 5. dodaje se novi stavak 6., koji glasi:

»(6) U slučaju odluke ili naloga o privremenoj zabrani plaćanja na teret računa sudionika donesenih na temelju drugog zakona, HNB će suspendirati račun tog sudionika na način da onemogući namiru platnih transakcija na teret njegova računa u trajanju i pod uvjetima propisanima odlukom odnosno nalogom.«

Dosadašnji stavak 6. postaje stavak 7.

Članak 2.

Ova Odluka objavljuje se u »Narodnim novinama«, a stupa na snagu 1. ožujka 2014.

O. br. 790/2014.

Zagreb, 5. veljače 2014.

Predsjednik Savjeta

Hrvatske narodne banke

guverner

Hrvatske narodne banke

prof. dr. sc. Boris Vujčić, v. r.

Odluka, NN 20/2014-393
## Odluka o izmjeni Odluke o prirezu porezu na dohodak Grada Zadra

### NN 20/2014 (14.2.2014.), Odluka o izmjeni Odluke o prirezu porezu na dohodak Grada Zadra

GRAD ZADAR

396

Na temelju članka 30. i 30.a i 95. Zakona o financiranju jedinica lokalne i područne (regionalne) samouprave (»Narodne novine« br. 117/93, 92/94, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, 26/07, 73/08 i 25/12) i članka 27. Statuta Grada Zadra (»Glasnik Grada Zadra« br. 9/09, 28/10 i 3/13), Gradsko vijeće Grada Zadra, na 6. sjednici, održanoj 18. prosinca 2013. godine, donosi

ODLUKU

O IZMJENI ODLUKE O PRIREZU POREZU NA DOHODAK GRADA ZADRA

Članak 1.

U Odluci o prirezu porezu na dohodak Grada Zadra (»Narodne novine« br. 35/12), članak 2. mijenja se i glasi:

Prirez porezu na dohodak plaća se po stopi od 10%.

Članak 2.

Članak 5. Oduke mijenja se i glasi:

Prirez porezu na dohodak prihod je Proračuna Grada Zadra i uplaćuje se na prijelazni račun poreza i prireza na dohodak HR1110010051752012002.

Članak 3.

Ova Odluka stupa na snagu osmog dana od dana objave u »Narodnim novinama«, a primjenjuje se od 1. srpnja 2014. g. Ova Odluka će se objaviti u »Glasniku Grada Zadra«.

Klasa: 410-01/12-01/01

Urbroj: 2198/01-2/1-13-9

Zadar, 18. prosinca 2013.

GRADSKO VIJEĆE GRADA ZADRA

Predsjednik

Živko Kolega, dr. med., v. r.

Odluka, NN 20/2014-396
## Pravila o izmjenama i dopunama Pravila uspostavljanja i provođenja dopunskog zdravstvenog osiguranja

### NN 21/2014 (17.2.2014.), Pravila o izmjenama i dopunama Pravila uspostavljanja i provođenja dopunskog zdravstvenog osiguranja

21 17.02.2014 Pravila o izmjenama i dopunama Pravila uspostavljanja i provođenja dopunskog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

398

Na osnovi članka 16. stavka 2. Zakona o dobrovoljnom zdravstvenom osiguranju (»Narodne novine« broj 85/06., 150/08. 71/10.), odredaba Pravilnika o uvjetima i načinu provođenja dopunskog zdravstvenog osiguranja (»Narodne novine« broj 2/09. i 123/09.), članka 27. stavka 1. točke 1. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11., 18/13. i 1/14.) Upravno vijeće Hrvatskog zavoda za zdravstveno osiguranje na 55. izvanrednoj sjednici održanoj 4. veljače 2014. godine, donijelo je

PRAVILA

O IZMJENAMA I DOPUNAMA PRAVILA USPOSTAVLJANJA I PROVOĐENJA DOPUNSKOG ZDRAVSTVENOG OSIGURANJA

Članak 1.

U Pravilima uspostavljanja i provođenja dopunskog zdravstvenog osiguranja (»Narodne novine« broj 91/13. i 136/13.) u članku 12. stavak 1. mijenja se i glasi:

»Tiskanica e-ponude sadrži sljedeće podatke:

1) broj ponude

2) naziv ugovaratelja, osobni identifikacijski broj (OIB)

3) adresu ugovaratelja – broj pošte, naselje, ulica, kućni broj, e-mail adresu, broj mobitela

4) ime i prezime osiguranika, datum rođenja, osobni identifikacijski broj (OIB)

5) adresu osiguranika – broj pošte, naselje, ulica, kućni broj, e-mail adresu i broj mobitela

6) iznos godišnje premije, način plaćanja i dospijeće

7) za osiguranika za kojeg se premija plaća iz državnog proračuna skenirane dokumente kojima dokazuje ispunjavanje propisanih uvjeta

8) Hyper Link na stranicu Općih uvjeta ugovora o dopunskom zdravstvenom osiguranju

9) izjavu da su Opći uvjeti ugovora o dopunskom zdravstvenom osiguranju pročitani i prihvaćeni

10) napredni elektronički potpis osiguranika odnosno ugovaratelja.«

Članak 2.

Ova Pravila stupaju na snagu dan nakon objave u »Narodnim novinama».

Klasa: 025-04/14-01/29

Urbroj: 338-01-01-14-1

Zagreb, 4. veljače 2014.

Predsjednik
Upravnog vijeća Hrvatskog zavoda
za zdravstveno osiguranje
prim. mr. sc. Marijan Cesarik, dr. med., v. r.

Ostalo, NN 21/2014-398
## Odluka o potvrđivanju Poslovnika Povjerenika za informiranje

### NN 22/2014 (19.2.2014.), Odluka o potvrđivanju Poslovnika Povjerenika za informiranje

HRVATSKI SABOR

403

Na temelju članka 81. Ustava Republike Hrvatske i članka 40. stavka 1. Zakona o pravu na pristup informacijama (»Narodne novine«, br. 25/13.) Hrvatski sabor na sjednici 14. veljače 2014., donio je

ODLUKU

O POTVRĐIVANJU POSLOVNIKA POVJERENIKA ZA INFORMIRANJE

Potvrđuje se Poslovnik Povjerenika za informiranje koji je podnijela povjerenica za informiranje aktom od 28. siječnja 2014.

Klasa: 021-12/13-09/61

Zagreb, 14. veljače 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 22/2014-403
## Odluka o prestanku mirovanja zastupničkog mandata zastupnice i prestanku obnašanja zastupničke dužnosti zamjenice zastupnice u Hrvatskom saboru

### NN 22/2014 (19.2.2014.), Odluka o prestanku mirovanja zastupničkog mandata zastupnice i prestanku obnašanja zastupničke dužnosti zamjenice zastupnice u Hrvatskom saboru

HRVATSKI SABOR

404

Na temelju članka 81. Ustava Republike Hrvatske i članka 14. stavka 3. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11., 120/11. – pročišćeni tekst) Hrvatski sabor na sjednici 14. veljače 2014., donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNICE I PRESTANKU OBNAŠANJA ZASTUPNIČKE DUŽNOSTI ZAMJENICE ZASTUPNICE U HRVATSKOM SABORU

Dana 18. veljače 2014. prestaje mirovanje zastupničkog mandata zastupnice VESNE ŠKARE OŽBOLT.

Zamjenica zastupnice IVANKA ROKSANDIĆ dana 18. veljače 2014. prestaje obnašati zastupničku dužnost.

Klasa: 021-14/14-01/03

Zagreb, 14. veljače 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 22/2014-404
## Rješenje o imenovanju pomoćnice ministra pravosuđa

### NN 22/2014 (19.2.2014.), Rješenje o imenovanju pomoćnice ministra pravosuđa

VLADA REPUBLIKE HRVATSKE

408

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 41. stavka 3. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 13. veljače 2014. godine donijela

RJEŠENJE

O IMENOVANJU POMOĆNICE MINISTRA PRAVOSUĐA

Imenuje se GORDANA KLARIĆ pomoćnicom ministra pravosuđa.

Klasa: 080-02/14-01/37

Urbroj: 5030115/1-14-02

Zagreb, 13. veljače 2014.

Predsjednik

Zoran Milanović, v. r.

Rješenje, NN 22/2014-408
## Rješenje o imenovanju privremene predsjednice Uprave Agencije za ugljikovodike

### NN 22/2014 (19.2.2014.), Rješenje o imenovanju privremene predsjednice Uprave Agencije za ugljikovodike

VLADA REPUBLIKE HRVATSKE

409

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 19. stavka 1. Zakona o osnivanju Agencije za ugljikovodike (»Narodne novine«, broj 14/2014), Vlada Republike Hrvatske je na sjednici održanoj 13. veljače 2014. godine donijela

RJEŠENJE

O IMENOVANJU PRIVREMENE PREDSJEDNICE UPRAVE AGENCIJE ZA UGLJIKOVODIKE

Imenuje se BARBARA DORIĆ privremenom predsjednicom Uprave Agencije za ugljikovodike.

Klasa: 080-02/14-01/41

Urbroj: 5030115/1-14-02

Zagreb, 13. veljače 2014.

Predsjednik

Zoran Milanović, v. r.

Rješenje, NN 22/2014-409
## Rješenje o imenovanju predsjednice i članica Upravnog odbora Zaklade "Hrvatska kuća - Croatia house"

### NN 22/2014 (19.2.2014.), Rješenje o imenovanju predsjednice i članica Upravnog odbora Zaklade "Hrvatska kuća - Croatia house"

VLADA REPUBLIKE HRVATSKE

410

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), članka 5. stavka 2. i članka 16. stavka 3. Zakona o Zakladi »Hrvatska kuća – Croatia House« (»Narodne novine«, broj 123/2013), Vlada Republike Hrvatske je na sjednici održanoj 13. veljače 2014. godine donijela

RJEŠENJE

O IMENOVANJU PREDSJEDNICE I ČLANICA UPRAVNOG ODBORA ZAKLADE »HRVATSKA KUĆA – CROATIA HOUSE«

1. Imenuje se SANDRA SEKULIĆ predsjednicom Upravnog odbora Zaklade »Hrvatska kuća – Croatia House«.

2. Za članice Upravnog odbora Zaklade »Hrvatska kuća – Croatia House«, imenuju se:

– DANIJELA BARIŠIĆ

– dr. sc. VESNA CVJETKOVIĆ

– TAMARA PERIŠIĆ

– mr. sc. DANIELA PETRIČEVIĆ GOLOJUH.

Klasa: 080-02/14-01/42

Urbroj: 5030115/1-14-03

Zagreb. 13. veljače 2014.

Predsjednik

Zoran Milanović, v. r.

Rješenje, NN 22/2014-410
## Odluka o izmjeni Odluke o visini mjesečne naknade za smještaj u udomiteljsku obitelj

### NN 22/2014 (19.2.2014.), Odluka o izmjeni Odluke o visini mjesečne naknade za smještaj u udomiteljsku obitelj

22 19.02.2014 Odluka o izmjeni Odluke o visini mjesečne naknade za smještaj u udomiteljsku obitelj

MINISTARSTVO SOCIJALNE POLITIKE I MLADIH

412

Na temelju članka 58. Zakona o udomiteljstvu (»Narodne novine«, broj 90/2011 i 78/2012) donosim

ODLUKU

O IZMJENI ODLUKE O VISINI MJESEČNE NAKNADE ZA SMJEŠTAJ U UDOMITELJSKU OBITELJ

Članak 1.

U Odluci o visini mjesečne naknade za smještaj u udomiteljsku obitelj (»Narodne novine«, broj 82/2002) u članku 1. stavku 1. točka 3. mijenja se i glasi:

»3. za smještaj HIV pozitivnog djeteta i djeteta koji boluje od centralnog hiperventilacijskog sindroma 1250% osnovice«

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 011-02/14-01/1

Urbroj: 519-03-1-2/2-14-1

Zagreb, 7. veljače 2014.

Potpredsjednica Vlade
Republike Hrvatske i ministrica
socijalne politike i mladih
Milanka Opačić, v. r.

Odluka, NN 22/2014-412
## Odluka o izmjeni Odluke o mjerilima i kriterijima za utvrđivanje udomiteljske naknade

### NN 22/2014 (19.2.2014.), Odluka o izmjeni Odluke o mjerilima i kriterijima za utvrđivanje udomiteljske naknade

MINISTARSTVO SOCIJALNE POLITIKE I MLADIH

413

Na temelju članka 36. stavka 5. Zakona o udomiteljstvu (»Narodne novine«, broj 90/2011 i 78/2012) donosim

ODLUKU

O IZMJENI ODLUKE O MJERILIMA I KRITERIJIMA ZA UTVRĐIVANJE UDOMITELJSKE NAKNADE

Članak 1.

U Odluci o mjerilima i kriterijima za utvrđivanje udomiteljske naknade (»Narodne novine«, broj 22/2012) u članku 1. točka 3. mijenja se i glasi:

»3. Naknada iz točke 1. ovog članka uvećava se za 60% osnovice za dijete i mladu punoljetnu osobu koja je HIV pozitivna i dijete koje boluje od centralnog hiperventilacijskog sindroma.«

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 011-02/14-01/2

Urbroj: 519-03-1-2/2-14-1

Zagreb, 7. veljače 2014.

Potpredsjednica Vlade

Republike Hrvatske i ministrica

socijalne politike i mladih

Milanka Opačić, v. r.

Odluka, NN 22/2014-413
## Metodologija utvrđivanja iznosa tarifnih stavki za skladištenje plina

### NN 22/2014 (19.2.2014.), Metodologija utvrđivanja iznosa tarifnih stavki za skladištenje plina

HRVATSKA ENERGETSKA REGULATORNA AGENCIJA

414

Na temelju članka 11. stavka 1. točke 9. Zakona o regulaciji energetskih djelatnosti (»Narodne novine«, broj 120/12) Hrvatska energetska regulatorna agencija je na sjednici Upravnog vijeća održanoj 14. veljače 2014. donijela

[METODOLOGIJU
UTVRĐIVANJA IZNOSA TARIFNIH STAVKI ZA SKLADIŠTENJE PLINA](dodatni/430566.pdf)

22 19.02.2014 Metodologija utvrđivanja iznosa tarifnih stavki za skladištenje plina

22 19.02.2014 Metodologija utvrđivanja iznosa tarifnih stavki za skladištenje plina

22 19.02.2014 Metodologija utvrđivanja iznosa tarifnih stavki za skladištenje plina

Ostalo, NN 22/2014-414
## Ispravak Pravilnika o dopunama Pravilnika o ortopedskim i drugim pomagalima

### NN 22/2014 (19.2.2014.), Ispravak Pravilnika o dopunama Pravilnika o ortopedskim i drugim pomagalima

HRVATSKI ZAVOD ZA ZDRAVSTVENO OSIGURANJE

418

Nakon uspoređivajna s izvornim oblikom utvrđene su pogreške u Pravilniku o dopunama Pravilnika o ortopedskim i drugim pomagalima objavljenom u »Narodnim novinama« broj 11/14. te se daje

ISPRAVAK

PRAVILNIKA O DOPUNAMA PRAVILNIKA O ORTOPEDSKIM I DRUGIM POMAGALIMA

Članak 1.

U Pravilniku o dopunama Pravilnika o ortopedskim i drugim pomagalima objavljenom u »Narodnim novinama« br. 11/14. podatci pod šifrom HZZO-a prema ISO 9999 zamjenjuju se sljedećim podatcima:

»

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| RB | Nove šifre HZZO-a prema ISO 9999 | Generički naziv pomagala | Naziv proizvođača | Nositelj upisa u očevidnik medicinskih proizvoda HALMED-a | Naziv pomagala prema proizvođaču | Zaštićeni naziv pomagala | Predlaže | Propisuje | Odobrava | Obveza povrata pomagala | Jedinica mjere | Količina | Rok uporabe pomagala | | | Jedinična vrijednost u kn bez PDV-a | Stopa PDV-a | Jedinična vrijednost u kn s PDV-om | Klasa medicinskog proizvoda | Način proizvodnje | Mjesto isporuke pomagala | Standard pomagala |
| do 7. godine | od 7. do 18.godina | iznad 18. godine |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | | | 15 | 16 | 17 | 18 | 19 | 20 | 21 |
| 1534a | 030318123402 | Punjenje boca medicinskim kisikom, 3 do 5 litara 231a | Messer Croatia Plin d.o.o. | Messer Croatia plin | Punjenje boca medicinskim kisikom, 3 do 5 litara, Messer | Punjenje boca medicinskim kisikom, 3 do 5 litara, Messer | 16,18 | 14 | 1a | NE | kom. | 2 | 3 mj. | 3 mj. | 3 mj. | 67,00 | 5% | 70,35 |  | S | SP | Boca napunjena medicinskim kisikom, za osigurane osobe koje su opskrbljene koncentratorima kisika, kao rezervna opskrba. |

U indikacijama za primjenu iza Popisa pomagala iza indikacije broj 231 dodaje se nova indikacija broj 231a koja glasi:

231a Samo kod prve opskrbe i kod povećane količine obavezno predlaže specijalist pedijatar, pulmolog ili specijalist interne medicine, pulmolog.«

Klasa: 025-04/14-01/35

Urbroj: 338-01-01-14-1

Zagreb, 13. veljače 2014.

Predsjednik

Upravnog vijeća Hrvatskog zavoda

za zdravstveno osiguranje

prim. mr. sc. Marijan Cesarik, dr. med., v. r.

22 19.02.2014 Ispravak Pravilnika o dopunama Pravilnika o ortopedskim i drugim pomagalima

Ostalo, NN 22/2014-418
## Odluka o raspisivanju prijevremenih izbora za gradsko vijeće i gradonačelnika te zamjenika gradonačelnika u gradovima Đurđevcu, Kutjevu i Glini te za općinsko vijeće i općinskog načelnika i zamjenika općinskog načelnika u općinama Čavle, Tuhelj i Zadvarje

### NN 23/2014 (20.2.2014.), Odluka o raspisivanju prijevremenih izbora za gradsko vijeće i gradonačelnika te zamjenika gradonačelnika u gradovima Đurđevcu, Kutjevu i Glini te za općinsko vijeće i općinskog načelnika i zamjenika općinskog načelnika u općinama Čavle, Tuhelj i Zadvarje

VLADA REPUBLIKE HRVATSKE

419

Na temelju članka 5. i članka 6. stavka 1. Zakona o lokalnim izborima (»Narodne novine« broj 144/2012), Vlada Republike Hrvatske je na sjednici održanoj 20. veljače 2014. godine donijela

ODLUKU

O RASPISIVANJU PRIJEVREMENIH IZBORA ZA GRADSKO VIJEĆE I GRADONAČELNIKA TE ZAMJENIKA GRADONAČELNIKA U GRADOVIMA ĐURĐEVCU, KUTJEVU I GLINI TE ZA OPĆINSKO VIJEĆE I OPĆINSKOG NAČELNIKA I ZAMJENIKA OPĆINSKOG NAČELNIKA U OPĆINAMA ČAVLE, TUHELJ I ZADVARJE

I.

Raspisuju se prijevremeni izbori u:

– Gradu Đurđevcu za članove Gradskog vijeća i gradonačelnika te zamjenika gradonačelnika Grada Đurđevca,

– Gradu Kutjevu za članove Gradskog vijeća i gradonačelnika te zamjenika gradonačelnika Grada Kutjeva,

– Gradu Glini za članove Gradskog vijeća i gradonačelnika te zamjenika gradonačelnika Grada Gline,

– Općini Čavle za članove Općinskog vijeća i općinskog načelnika te zamjenika općinskog načelnika Općine Čavle,

– Općini Tuhelj za članove Općinskog vijeća i općinskog načelnika te zamjenika općinskog načelnika Općine Tuhelj i

– Općini Zadvarje za članove Općinskog vijeća i općinskog načelnika te zamjenika općinskog načelnika Općine Zadvarje.

II.

Za dan provedbe izbora određuje se nedjelja, 23. ožujka 2014. godine.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/42

Urbroj: 50301-09/06-14-3

Zagreb, 20. veljače 2014.

Predsjednik

Zoran Milanović, v. r.

23 20.02.2014 Odluka o raspisivanju prijevremenih izbora za gradsko vijeće i gradonačelnika te zamjenika gradonačelnika u gradovima Đurđevcu, Kutjevu i Glini te za općinsko vijeće i općinskog načelnika i zamjenika općinskog načelnika u općinama Čavle, Tuhelj i Zadvarje

Odluka, NN 23/2014-419
## Rješenje o imenovanju članova Povjerenstva za rješavanje o žalbama prema Zakonu o veterinarstvu

### NN 23/2014 (20.2.2014.), Rješenje o imenovanju članova Povjerenstva za rješavanje o žalbama prema Zakonu o veterinarstvu

VLADA REPUBLIKE HRVATSKE

420

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 144. stavka 2. Zakona o veterinarstvu (»Narodne novine«, br. 82/2013 i 148/2013), Vlada Republike Hrvatske je na sjednici održanoj 13. veljače 2014. godine donijela

RJEŠENJE

O IMENOVANJU ČLANOVA POVJERENSTVA ZA RJEŠAVANJE O ŽALBAMA PREMA ZAKONU O VETERINARSTVU

Za članove Povjerenstva za rješavanje o žalbama prema Zakonu o veterinarstvu, imenuju se:

– ŽELJKA DOMIJAN, dr. med. vet.

– ŽAKLIN ACINGER-ROGIĆ, dr. med. vet.

– MILJENKO JURJEVIĆ, dr. med. vet.

– MARIJAN MAČKOVIĆ, dr. med. vet.

– SUNČICA MARINI.

Klasa: 080-02/14-01/40

Urbroj: 5030115/1-14-02

Zagreb, 13. veljače 2014.

Predsjednik

Zoran Milanović, v. r.

Rješenje, NN 23/2014-420
## Rješenje o razrješenju člana Povjerenstva Vlade Republike Hrvatske za zatočene i nestale osobe

### NN 23/2014 (20.2.2014.), Rješenje o razrješenju člana Povjerenstva Vlade Republike Hrvatske za zatočene i nestale osobe

VLADA REPUBLIKE HRVATSKE

421

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i točke IV. Odluke o osnivanju Povjerenstva Vlade Republike Hrvatske za zatočene i nestale osobe (»Narodne novine«, broj 46/2013), Vlada Republike Hrvatske je na sjednici održanoj 13. veljače 2014. godine donijela

RJEŠENJE

O RAZRJEŠENJU ČLANA POVJERENSTVA VLADE REPUBLIKE HRVATSKE ZA ZATOČENE I NESTALE OSOBE

Razrješuje se prim. dr. sc. NENAD JAVORNIK, dr. med., dužnosti člana Povjerenstva Vlade Republike Hrvatske za zatočene i nestale osobe, na koju je imenovan kao predstavnik Hrvatskoga Crvenog križa.

Klasa: 080-02/14-02/28

Urbroj: 5030115/1-14-02

Zagreb, 13. veljače 2014.

Predsjednik

Zoran Milanović, v. r.

Rješenje, NN 23/2014-421
## Rješenje o imenovanju člana Povjerenstva Vlade Republike Hrvatske za zatočene i nestale osobe

### NN 23/2014 (20.2.2014.), Rješenje o imenovanju člana Povjerenstva Vlade Republike Hrvatske za zatočene i nestale osobe

VLADA REPUBLIKE HRVATSKE

422

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i točke IV. Odluke o osnivanju Povjerenstva Vlade Republike Hrvatske za zatočene i nestale osobe (»Narodne novine«, broj 46/2013), Vlada Republike Hrvatske je na sjednici održanoj 13. veljače 2014. godine donijela

RJEŠENJE

O IMENOVANJU ČLANA POVJERENSTVA VLADE REPUBLIKE HRVATSKE ZA ZATOČENE I NESTALE OSOBE

Imenuje se ROBERT MARKT članom Povjerenstva Vlade Republike Hrvatske za zatočene i nestale osobe, kao predstavnik Hrvatskoga Crvenog križa.

Klasa: 080-02/14-01/38

Urbroj: 5030115/1-14-02

Zagreb, 13. veljače 2014.

Predsjednik

Zoran Milanović, v. r.

Rješenje, NN 23/2014-422
## Rješenje o razrješenju člana Povjerenstva za istraživanje, uređenje i održavanje vojnih groblja, groblja žrtava Drugog svjetskog rata i groblja poslijeratnog razdoblja

### NN 23/2014 (20.2.2014.), Rješenje o razrješenju člana Povjerenstva za istraživanje, uređenje i održavanje vojnih groblja, groblja žrtava Drugog svjetskog rata i groblja poslijeratnog razdoblja

VLADA REPUBLIKE HRVATSKE

423

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i točke IV. Odluke o Povjerenstvu za istraživanje, uređenje i održavanje vojnih groblja, groblja žrtava Drugog svjetskog rata i groblja poslijeratnog razdoblja (»Narodne novine«, broj 46/2013), Vlada Republike Hrvatske je na sjednici održanoj 13. veljače 2014. godine donijela

RJEŠENJE

O RAZRJEŠENJU ČLANA POVJERENSTVA ZA ISTRAŽIVANJE, UREĐENJE I ODRŽAVANJE VOJNIH GROBLJA, GROBLJA ŽRTAVA DRUGOG SVJETSKOG RATA I GROBLJA POSLIJERATNOG RAZDOBLJA

Razrješuje se prim. dr. sc. NENAD JAVORNIK, dr. med., dužnosti člana Povjerenstva za istraživanje, uređenje i održavanje vojnih groblja, groblja žrtava Drugog svjetskog rata i groblja poslijeratnog razdoblja, na koju je imenovan kao predstavnik Hrvatskoga Crvenog križa.

Klasa: 080-02/14-02/29

Urbroj: 5030115/1-14-02

Zagreb, 13. veljače 2014.

Predsjednik

Zoran Milanović, v. r.

Rješenje, NN 23/2014-423
## Rješenje o imenovanju člana Povjerenstva za istraživanje, uređenje i održavanje vojnih groblja, groblja žrtava Drugog svjetskog rata i groblja poslijeratnog razdoblja

### NN 23/2014 (20.2.2014.), Rješenje o imenovanju člana Povjerenstva za istraživanje, uređenje i održavanje vojnih groblja, groblja žrtava Drugog svjetskog rata i groblja poslijeratnog razdoblja

VLADA REPUBLIKE HRVATSKE

424

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i točke IV. Odluke o Povjerenstvu za istraživanje, uređenje i održavanje vojnih groblja, groblja žrtava Drugog svjetskog rata i groblja poslijeratnog razdoblja (»Narodne novine«, broj 46/2013), Vlada Republike Hrvatske je na sjednici održanoj 13. veljače 2014. godine donijela

RJEŠENJE

O IMENOVANJU ČLANA POVJERENSTVA ZA ISTRAŽIVANJE, UREĐENJE I ODRŽAVANJE VOJNIH GROBLJA, GROBLJA ŽRTAVA DRUGOG SVJETSKOG RATA I GROBLJA POSLIJERATNOG RAZDOBLJA

Imenuje se ROBERT MARKT članom Povjerenstva za istraživanje, uređenje i održavanje vojnih groblja, groblja žrtava Drugog svjetskog rata i groblja poslijeratnog razdoblja, kao predstavnik Hrvatskoga Crvenog križa.

Klasa: 080-02/14-01/39

Urbroj: 5030115/1-14-02

Zagreb, 13. veljače 2014.

Predsjednik

Zoran Milanović, v. r.

Rješenje, NN 23/2014-424
## Odluka o zajamčenom prinosu obveznih mirovinskih fondova za 2013. godinu

### NN 23/2014 (20.2.2014.), Odluka o zajamčenom prinosu obveznih mirovinskih fondova za 2013. godinu

HRVATSKA AGENCIJA ZA NADZOR FINANCIJSKIH USLUGA

434

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12), primjenom odredbi članka 58. stavka 3. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04, 71/07, 124/10, 144/11 i 51/13) i članka 4. i 5. Pravilnika o načinu i roku izračuna zajamčenog prinosa (»Narodne novine« broj 1/08), Upravno vijeće Hrvatske agencije za nadzor financijskih usluga, na sjednici održanoj 14. veljače 2014. donijelo je:

ODLUKU

O ZAJAMČENOM PRINOSU OBVEZNIH MIROVINSKIH FONDOVA ZA 2013. GODINU

Članak 1.

Referentni prinos obveznih mirovinskih fondova za 2013. godinu utvrđen u visini ponderirane aritmetičke sredine stopa prosječnih godišnjih prinosa svih obveznih mirovinskih fondova za razdoblje od prethodne tri kalendarske godine iznosi 5,6397%.

Članak 2.

Zajamčeni prinos obveznih mirovinskih fondova za 2013. godinu utvrđen u visini referentnog prinosa umanjenog za šest postotnih bodova iznosi -0,3603%.

Članak 3.

Kako su ostvarene stope godišnjih prinosa svih obveznih mirovinskih fondova kroz razdoblje od prethodne tri kalendarske godine iznad visine stope zajamčenog prinosa, niti jedno obvezno mirovinsko društvo nema obvezu uplate razlike do zajamčenog prinosa na osobne račune članova obveznog mirovinskog fonda kojim upravlja.

Članak 4.

Ova Odluka stupa na snagu prvi dan od dana objave u »Narodnim novinama«.

Klasa: 011-02/14-04/9

Urbroj: 326-440-14-1

Zagreb, 14. veljače 2014.

Predsjednik Upravnog vijeća

Petar-Pierre Matek, v. r.

Odluka, NN 23/2014-434
## Odluka o opozivu izvanrednog i opunomoćenog veleposlanika Republike Hrvatske u Kraljevini Danskoj

### NN 24/2014 (21.2.2014.), Odluka o opozivu izvanrednog i opunomoćenog veleposlanika Republike Hrvatske u Kraljevini Danskoj

24 21.02.2014 Odluka o opozivu izvanrednog i opunomoćenog veleposlanika Republike Hrvatske u Kraljevini Danskoj

PREDSJEDNIK REPUBLIKE HRVATSKE

436

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1302/09, urbroj: 5030115/1-14-08 od 12. veljače 2014., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

LADISLAV PIVČEVIĆ opoziva se dužnosti izvanrednog i opunomoćenog veleposlanika Republike Hrvatske u Kraljevini Danskoj, sa sjedištem u Kopenhagenu, i dužnosti izvanrednog i opunomoćenog veleposlanika Republike Hrvatske u Republici Islandu, sa sjedištem u Kopenhagenu.

Ova Odluka stupa na snagu 31. ožujka 2014. godine.

Klasa: 018-07/14-02/07
Urbroj: 71-05-03/1-14-2
Zagreb, 17. veljače 2014.

Predsjednik
Republike Hrvatske
Ivo Josipović, v. r.

Odluka, NN 24/2014-436
## Odluka o imenovanju povjerenika predsjednika Republike Hrvatske za zdravstvo

### NN 24/2014 (21.2.2014.), Odluka o imenovanju povjerenika predsjednika Republike Hrvatske za zdravstvo

PREDSJEDNIK REPUBLIKE HRVATSKE

437

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), donosim

ODLUKU

O IMENOVANJU POVJERENIKA PREDSJEDNIKA REPUBLIKE HRVATSKE ZA ZDRAVSTVO

Prof. dr. sc. IZET AGANOVIĆ imenuje se povjerenikom predsjednika Republike Hrvatske za zdravstvo.

Povjerenik ne zasniva radni odnos u Uredu predsjednika Republike Hrvatske niti ostvaruje pravo na naknadu te se ne smatra dužnosnikom u smislu odredaba zakona kojim su utvrđene obveze i prava državnih dužnosnika u tijelima državne vlasti.

Ova Odluka stupa na snagu danom donošenja.

Klasa: 020-03/14-04/01

Urbroj: 71-05-03/1-14-1

Zagreb, 14. veljače 2014.

Predsjednik

Republike Hrvatske

Ivo Josipović, v. r.

Odluka, NN 24/2014-437
## Uredba o računanju vremena u 2014. godini

### NN 24/2014 (21.2.2014.), Uredba o računanju vremena u 2014. godini

VLADA REPUBLIKE HRVATSKE

439

Na temelju članka 2. stavka 2. Zakona o računanju vremena (»Narodne novine«, br. 27/93 i 33/96), Vlada Republike Hrvatske je na sjednici održanoj 20. veljače 2014. godine donijela

UREDBU

O RAČUNANJU VREMENA U 2014. GODINI

Članak 1.

Ovom se Uredbom u pravni poredak Republike Hrvatske prenosi Direktiva 2000/84/EZ Europskog parlamenta i Vijeća od 19. siječnja 2001. o ljetnom računanju vremena (SL L 31, 2. 2. 2001.).

Članak 2.

Ljetno računanje vremena u 2014. godini počinje 30. ožujka 2014. godine u 02 h 00 min i 00 s, tako što se pomicanjem za jedan sat unaprijed, vrijeme u 02 h 00 min i 00 s računa kao 03 h 00 min i 00 s.

Članak 3.

Ljetno računanje vremena u 2014. godini završava 26. listopada 2014. godine u 03 h 00 min i 00 s, tako što se pomicanjem za jedan sat unatrag vrijeme u 03 h 00 min i 00 s računa kao 02 h 00 min i 00 s.

Članak 4.

Sat koji se 26. listopada 2014. godine zbog pomicanja za jedan sat unatrag pojavljuje dva puta između 02 h 00 min i 00 s i 03 h 00 min i 00 s, označava se prvi put kao sat 2A, a drugi put kao sat 2B.

Članak 5.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/14-03/03

Urbroj: 50301-09/06-14-4

Zagreb, 20. veljače 2014.

Predsjednik

Zoran Milanović, v. r.

Uredba, NN 24/2014-439
## Odluka o izmjeni Odluke o uvjetima korištenja službenih osobnih automobila, mobilnih telefona, redovnih zrakoplovnih linija, poslovnih kreditnih kartica, sredstava reprezentacije, te načinu odobravanja službenih putovanja

### NN 24/2014 (21.2.2014.), Odluka o izmjeni Odluke o uvjetima korištenja službenih osobnih automobila, mobilnih telefona, redovnih zrakoplovnih linija, poslovnih kreditnih kartica, sredstava reprezentacije, te načinu odobravanja službenih putovanja

VLADA REPUBLIKE HRVATSKE

441

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 20. veljače 2014. godine donijela

ODLUKU

O IZMJENI ODLUKE O UVJETIMA KORIŠTENJA SLUŽBENIH OSOBNIH AUTOMOBILA, MOBILNIH TELEFONA, REDOVNIH ZRAKOPLOVNIH LINIJA, POSLOVNIH KREDITNIH KARTICA, SREDSTAVA REPREZENTACIJE, TE NAČINU ODOBRAVANJA SLUŽBENIH PUTOVANJA

I.

U Odluci o uvjetima korištenja službenih osobnih automobila, mobilnih telefona, redovnih zrakoplovnih linija, poslovnih kreditnih kartica, sredstava reprezentacije, te načinu odobravanja službenih putovanja (»Narodne novine«, br. 5/2012 i 128/2012) točka IV. mijenja se i glasi:

»Potpredsjednik Vlade Republike Hrvatske koristi službeni osobni automobil gornje srednje klase, s osobnim službenim vozačem 24 sata dnevno.

Ministri i državni dužnosnici II. skupine iz točke II. ove Odluke koriste službeni osobni automobil srednje klase, s osobnim službenim vozačem 24 sata dnevno.

Državni dužnosnici koji imaju status štićene osobe koriste službeni osobni automobil koji im je dodijeljen sukladno posebnim propisima o određivanju štićenih osoba i provođenju njihove zaštite i osiguranja.

Državni dužnosnici III. skupine iz točke II. ove Odluke imaju pravo na korištenje službenog osobnog automobila isključivo za službene potrebe.«.

II.

Pravila o uvjetima korištenja i kategorizaciji službenih osobnih automobila utvrđena ovom Odlukom primjenjuju se od dana njezinog stupanja na snagu, kod nabave novih službenih osobnih automobila.

Iznimno od pravila utvrđenih ovom Odlukom, državni dužnosnici koji imaju pravo na korištenje službenog osobnog automobila sukladno Odluci o uvjetima korištenja službenih osobnih automobila, mobilnih telefona, redovnih zrakoplovnih linija, poslovnih kreditnih kartica, sredstava reprezentacije, te načinu odobravanja službenih putovanja (»Narodne novine«, br. 5/2012 i 128/2012) nastavljaju s korištenjem službenog osobnog automobila zatečenog i evidentiranog u državnom tijelu na dan stupanja na snagu ove Odluke.

III.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/14-04/47

Urbroj: 50301-09/09-14-1

Zagreb, 20. veljače 2014.

Predsjednik

Zoran Milanović, v. r.

Odluka, NN 24/2014-441
## Rješenje o verifikaciji i dodjeli naziva "Referentni centar Ministarstva zdravlja za epidemiologiju" Službi za epidemiologiju s javnozdravstvenim laboratorijem Hrvatskog zavoda za javno zdravstvo, Zagreb

### NN 24/2014 (21.2.2014.), Rješenje o verifikaciji i dodjeli naziva "Referentni centar Ministarstva zdravlja za epidemiologiju" Službi za epidemiologiju s javnozdravstvenim laboratorijem Hrvatskog zavoda za javno zdravstvo, Zagreb

24 21.02.2014 Rješenje o verifikaciji i dodjeli naziva "Referentni centar Ministarstva zdravlja za epidemiologiju" Službi za epidemiologiju s javnozdravstvenim laboratorijem Hrvatskog zavoda za javno zdravstvo, Zagreb

MINISTARSTVO ZDRAVLJA

443

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/20, 139/10, 22/11, 84/11, 12/12, 35/12, – Odluka Ustavnog suda Republike Hrvatske 70/12, 82/13 i 159/13) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Službi za epidemiologiju s javnozdravstvenim laboratorijem Hrvatskog zavoda za javno zdravstvo, Zagreb, verificira se i dodjeljuje naziv »Referentni centar Ministarstva zdravlja za epidemiologiju« na vrijeme od pet godina.

2. Služba za epidemiologiju s javnozdravstvenim laboratorijem Hrvatskog zavoda za javno zdravstvo, Zagreb, dužna je do isteka pet godina podnijeti zahtjev za obnovu naziva »Referentni centar Ministarstva zdravlja za epidemiologiju«.

3. »Referentni centar Ministarstva zdravlja za epidemiologiju« Službe za epidemiologiju s javnozdravstvenim laboratorijem Hrvatskog zavoda za javno zdravstvo, Zagreb, obvezna je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/13-01/03
Urbroj: 534-10-1-1-2/5-14-20
Zagreb, 11. veljače 2014.

Ministar
prof. dr. sc. Rajko Ostojić, dr. med., v. r.

Rješenje, NN 24/2014-443
## Odluka o dopuni Odluke o posebnim standardima i mjerilima njihove primjene u provođenju zdravstvene zaštite iz obveznog zdravstvenog osiguranja

### NN 24/2014 (21.2.2014.), Odluka o dopuni Odluke o posebnim standardima i mjerilima njihove primjene u provođenju zdravstvene zaštite iz obveznog zdravstvenog osiguranja

24 21.02.2014 Odluka o dopuni Odluke o posebnim standardima i mjerilima njihove primjene u provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

444

Na osnovi odredbi članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11., 18/13. i 1/14.) i članka 14. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine« broj 156/13., 10/14, i 11/14.) Upravno vijeće Hrvatskog zavoda za zdravstveno osiguranje na 57. izvanrednoj sjednici održanoj 19. veljače 2014. godine, uz suglasnost ministra zdravlja, a po prethodno pribavljenom mišljenju nadležnih komora, donijelo je

ODLUKU

O DOPUNI ODLUKE O POSEBNIM STANDARDIMA I MJERILIMA NJIHOVE PRIMJENE U PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o posebnim standardima i mjerilima njihove primjene u provođenju zdravstvene zaštite iz obveznog zdravstvenog osiguranja (»Narodne novine« broj 156/13.) iza članka 60. dodaje se novi članak 60.a koji glasi:

»Članak 60. a

Posebni standard primjenjuje se na ugovorne domove zdravlja koji provode liječenje u stacionaru/rodilištu, a kod kojih su zadovoljena mjerila iz članka 9. stavka 1. točke 4., 6. i 8. ove Odluke.

Dodatna sredstva iz stavka 1. ovog članka utvrđuje posebno povjerenstvo iz članka 2. ove Odluke.«

Članak 2.

Ova Odluka stupa na snagu dan nakon objave u »Narodnim novinama«.

Klasa: 025-04/14-01/37

Urbroj: 338-01-01-14-1

Zagreb, 19. veljače 2014.

Predsjednik
Upravnog vijeća Hrvatskog zavoda
za zdravstveno osiguranje
prim. mr. sc. Marijan Cesarik, dr. med., v. r.

Odluka, NN 24/2014-444
## Rješenje o reprezentativnosti Nezavisnog sindikata bibliotečnih djelatnika Hrvatske i Hrvatskog sindikata djelatnika u kulturi

### NN 24/2014 (21.2.2014.), Rješenje o reprezentativnosti Nezavisnog sindikata bibliotečnih djelatnika Hrvatske i Hrvatskog sindikata djelatnika u kulturi

24 21.02.2014 Rješenje o reprezentativnosti Nezavisnog sindikata bibliotečnih djelatnika Hrvatske i Hrvatskog sindikata djelatnika u kulturi

POVJERENSTVO ZA UTVRĐIVANJE REPREZENTATIVNOSTI

445

Povjerenstvo za utvrđivanje reprezentativnosti, u postupku utvrđivanja reprezentativnosti sindikata za kolektivno pregovaranje radi sklapanja kolektivnog ugovora za zaposlene u ustanovama kulture Grada Zagreba, pokrenutom po zahtjevu Grada Zagreba – Gradonačelnika, na temelju odredbe članka 21. stavka 1. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine« broj 82/12 i 88/12, u daljnjem tekstu: Zakon) donosi

RJEŠENJE

I. 1. Nezavisni sindikat bibliotečnih djelatnika Hrvatske, Šubićeva 20, Zagreb, registarski broj US 90, i

2. Hrvatski sindikat djelatnika u kulturi, Kneza Mislava 20, Zagreb, registarski broj US 63,

reprezentativni su za kolektivno pregovaranje radi sklapanja kolektivnog ugovora za zaposlene u ustanovama kulture Grada Zagreba.

II. Rješenje postaje izvršno danom dostave stranci.

III. Rješenje će se objaviti u »Narodnim novinama«.

Klasa: 006-04/13-06/23

Urbroj: 689/2-14-6

Zagreb, 17. veljače 2014.

Potpredsjednik Povjerenstva
prof. dr. sc. Željko Potočnjak, v. r.

Rješenje, NN 24/2014-445
## Rješenje o reprezentativnosti Sindikata radnika u predškolskom odgoju i obrazovanju Hrvatske

### NN 24/2014 (21.2.2014.), Rješenje o reprezentativnosti Sindikata radnika u predškolskom odgoju i obrazovanju Hrvatske

POVJERENSTVO ZA UTVRĐIVANJE REPREZENTATIVNOSTI

446

Povjerenstvo za utvrđivanje reprezentativnosti, u postupku utvrđivanja reprezentativnosti sindikata za kolektivno pregovaranje radi sklapanja kolektivnog ugovora za zaposlene u predškolskim ustanovama Grada Zagreba, pokrenutom po zahtjevu Grada Zagreba –

Gradonačelnika, na temelju odredbe članka 21. stavka 1. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine« broj 82/12 i 88/12, u daljnjem tekstu: Zakon) donosi

RJEŠENJE

I. Sindikat radnika u predškolskom odgoju i obrazovanju Hrvatske, Trg maršala Tita 4, Zagreb, registarski broj US 59,

reprezentativan je za kolektivno pregovaranje radi sklapanja kolektivnog ugovora za zaposlene u predškolskim ustanovama Grada Zagreba.

II. 1. Sindikat obrazovanja, medija i kulture Hrvatske, Trg kralja Petra Krešimira IV. br. 2, Zagreb, registarski broj US 289, i

2. Sindikat odgoja i obrazovanja Hrvatske, Trg kralja Petra Krešimira IV. br. 2, Zagreb, registarski broj US 30,

nisu reprezentativni za kolektivno pregovaranje radi sklapanja kolektivnog ugovora za zaposlene u predškolskim ustanovama Grada Zagreba.

III. Rješenje postaje izvršno danom dostave stranci.

IV. Rješenje će se objaviti u »Narodnim novinama«.

Klasa: 006-04/13-06/24

Urbroj: 689/2-14-7

Zagreb, 17. veljače 2014.

Potpredsjednik Povjerenstva

prof. dr. sc. Željko Potočnjak, v. r.

Rješenje, NN 24/2014-446
## Odluka o određivanju mjere plaćanja predujmom u ugovorima koje sklapaju proračunski korisnici državnog proračuna kao naručitelji

### NN 25/2014 (24.2.2014.), Odluka o određivanju mjere plaćanja predujmom u ugovorima koje sklapaju proračunski korisnici državnog proračuna kao naručitelji

VLADA REPUBLIKE HRVATSKE

449

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 20. veljače 2014. godine donijela

ODLUKU

O ODREĐIVANJU MJERE PLAĆANJA PREDUJMOM U UGOVORIMA KOJE SKLAPAJU PRORAČUNSKI KORISNICI DRŽAVNOG PRORAČUNA KAO NARUČITELJI

I.

Ovom se Odlukom, radi ispunjenja jednog od preduvjeta za pokretanje investicija i stvaranja pozitivne ulagačke klime, za razdoblje do 31. prosinca 2015. godine, određuje mjera plaćanja predujmom u ugovorima o javnoj nabavi koje sklapaju proračunski korisnici državnog proračuna, kao naručitelji.

II.

Mjera plaćanja predujmom iz točke I. ove Odluke odnosi se na ugovore o javnim radovima i ugovore o javnim uslugama, koji uključuju radove koji su samo sporedni uz glavni predmet ugovora.

Mjera iz točke I. ove Odluke provodi se kada je procijenjena vrijednost javnih radova, odnosno javnih usluga, koji će biti predmet nabave, jednaka ili veća od 2.000.000,00 kuna.

III.

Predujam iz točke I. ove Odluke iznosi 10% ugovorene cijene, bez poreza na dodanu vrijednost.

IV.

Proračunski korisnici državnog proračuna, kao naručitelji, obvezni su prije izrade dokumentacije za nadmetanje za postupak javne nabave, u skladu s člankom 10. Zakona o izvršavanju Državnog proračuna Republike Hrvatske za 2014. godinu (»Narodne novine«, broj 152/2013) zatražiti suglasnost ministra financija za plaćanje predujmom za ugovore iz točke II. ove Odluke.

V.

Nakon dobivanja suglasnosti ministra financija za plaćanja putem predujma za pojedini ugovor, proračunski korisnici državnog proračuna, kao naručitelji, obvezni su u dokumentaciji za nadmetanje odrediti mjeru plaćanja predujmom.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/41

Urbroj: 50301-05/18-14-2

Zagreb, 20. veljače 2014.

Predsjednik

Zoran Milanović, v. r.

Odluka, NN 25/2014-449
## Odluka o određivanju mjere plaćanja predujmom u ugovorima koje kao naručitelji sklapaju trgovačka društva u kojima Republika Hrvatska ima većinski paket dionica ili većinski udio

### NN 25/2014 (24.2.2014.), Odluka o određivanju mjere plaćanja predujmom u ugovorima koje kao naručitelji sklapaju trgovačka društva u kojima Republika Hrvatska ima većinski paket dionica ili većinski udio

VLADA REPUBLIKE HRVATSKE

450

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 20. veljače 2014. godine donijela

ODLUKU

O ODREĐIVANJU MJERE PLAĆANJA PREDUJMOM U UGOVORIMA KOJE KAO NARUČITELJI SKLAPAJU TRGOVAČKA DRUŠTVA U KOJIMA REPUBLIKA HRVATSKA IMA VEĆINSKI PAKET DIONICA ILI VEĆINSKI UDIO

I.

Ovom se Odlukom, radi ispunjenja jednog od preduvjeta za pokretanje investicija i stvaranje pozitivne ulagačke klime, za razdoblje do 31. prosinca 2015. godine, određuje mjera plaćanja predujmom u ugovorima koje kao naručitelji sklapaju trgovačka društva u kojima Republika Hrvatska ima većinski paket dionica ili većinski udio.

II.

Mjera plaćanja predujmom iz točke I. ove Odluke odnosi se na ugovore o građenju i ugovore o uslugama, koji uključuju radove koji su samo sporedni uz glavni predmet ugovora.

III.

Predujam iz točke I. ove Odluke iznosi 10% ugovorene cijene bez poreza na dodanu vrijednost.

IV.

Trgovačka društva iz točke I. ove Odluke, koja su ujedno i obveznici primjene Zakona o javnoj nabavi (»Narodne novine«, br. 90/2011, 83/2013 i 143/2013) obvezni su odrediti mjeru plaćanja predujmom u dokumentaciji za nadmetanje prilikom provedbe postupaka javne nabave za sklapanje ugovora iz točke II. ove Odluke.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/41

Urbroj: 50301-05/18-14-4

Zagreb, 20. veljače 2014.

Predsjednik

Zoran Milanović, v. r.

Odluka, NN 25/2014-450
## Odluka o koeficijentu korekcije za minimalni pristupni paket u 2014. godini

### NN 25/2014 (24.2.2014.), Odluka o koeficijentu korekcije za minimalni pristupni paket u 2014. godini

VLADA REPUBLIKE HRVATSKE

451

Na temelju članka 31. stavka 4. Zakona o željeznici (»Narodne novine«, br. 94/2013 i 148/2013), Vlada Republike Hrvatske je na sjednici održanoj 20. veljače 2014. donijela

ODLUKU

O KOEFICIJENTU KOREKCIJE ZA MINIMALNI PRISTUPNI PAKET U 2014. GODINI

I.

Ovom Odlukom određuje se koeficijent korekcije od 0,5 za minimalni pristupni paket, koji pruža upravitelj infrastrukture za vozni red u 2014. godini, poštujući načelo jednakih i nediskriminirajućih naknada za željezničke usluge iz članka 24. stavka 2. Zakona o željeznici.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/43

Urbroj: 50301-05/18-14-2

Zagreb, 20. veljače 2014.

Predsjednik

Zoran Milanović, v. r.

Odluka, NN 25/2014-451